text: divendres, 11 de setembre de 2015 12:01
  ICV en el moment de fer la seva ofrena floral.
  El partit va fer l'ofrena floral al monument dels Màrtirs en solitari, aquest dijous, argumentant "no voler estar als costat dels partits que han fet les retallades socials"
  A l'igual que l'any passat, ICV Gavà no ha volgut participar de l'acte institucional de la Diada de l'11 de Setembre a la nostra ciutat i ha decidit fer la seva ofrena floral al monument dels Màrtirs del Setge del 1714 un dia abans, i en solitari. Víctor González, membre de l'executiva local del partit, afirma que "amb aquest gest volem deixar clar que no estem disposats a compartir un dia tant important al costat dels partits que han basat les seves accions en les retallades socials a la ciutadania catalana".
  Carles Pineda, també integrant de la l'executiva, ha precisat que "malgrat tot, nosaltres no volem deixar de venir i mostrar el nostre particular respecte i homenatge als qui van perdre la vida lluitant per les llibertats de Catalunya, llibertats per les quals seguim plenament compromesos", i afegeix que "en moments com ara, que podríem qualificar d'històrics, ICV aposta perquè el poble ho pugui decidir tot, també els seus drets socials, i així deixi d'estar maltractat i avanci cap a la igualtat real".